மோடியின் ஆட்சியின் கீழ் பெண்களுக்கு எதிரான குற்றங்கள் அதிகரித்திருக்கின்றன என்று தேசியக் குற்றப் பதிவுரு நிலையத்தின் (National Crime Record Bureau) தரவுகள் காட்டுகின்றன. மேலும் பெண்களுக்கு எதிராகக் குற்றம்புரிந்த கிரிமினல்கள் தண்டிக்கப்படுவதுகூட குறைந்துவருகிறது. அந்த லட்சணத்தில்தான் அரசாங்கம் நீதிமன்றங்களில் வழக்குகளை நடத்துகின்றன. மோடி ஆட்சிக்கு வருவதற்கு முன்னர், 2013ஆம் ஆண்டில், பெண்களுக்கு எதிரான குற்றங்களின்கீழ் 3,37,922 வழக்குகள் பதிவு செய்யப்பட்டிருந்தன. 2016இல் இது 3,38,954 என அதிகரித்தது. 2013இல் பெண்கள் மீது வன்புணர்வு மேற்கொண்ட வழக்குகள் 33,307 ஆக இருந்ததானது, 2016இல் 38,947 ஆக அதிகரித்துள்ளது. ஆயினும் இக்குற்றங்களைச் செய்த கயவர்கள் தண்டிக்கப்படுவது என்பது 2013இல் 21.3 சதவீதமாக இருந்தது, 2016இல் 18.9 சதவீதமாகக் குறைந்தது.